འབྲོག་པ་གཏན་སྡོད་བྱས་རྗེས་འཚོ་བའི་རྣམ་པར་འགྱུར་ལྡོག་བྱུང་ཡོད་པ་དང་།དེ་དག་གོན་པ་དང་ཟས་རིགས།སྡོད་ཁང་སོགས་ཐད་ཀྱི་ཡིན་ལ།དེང་རབས་ཅན་གྱི་འགྲིམ་འགྲུལ་དང་།འཕྲིན་གཏོང་བཅས་ཀྱི་ལག་ཆ་གཏན་སྡོད་འབྲོག་པའི་ཁྱིམ་དུ་ཐོན་ཡོད་ལ།དེང་རབས་ཅན་གྱི་རོལ་རྩེད་སྤྲོ་གསེང་བྱེད་ཐབས་ཡང་འབྲོག་པ་རྣམས་ཀྱིས་རིམ་བཞིན་དང་ལེན་བྱེད་ཀྱིན་ཡོད།འཚོ་བའི་ཁོར་ཡུག་ལ་འགྱུར་ལྡོག་བྱུང་བ་དང་བསྟུན་ནས།འབྲོག་པའི་ལས་ཞུགས་ཀྱི་འདུ་ཤེས་ཀྱང་མུ་མཐུད་དུ་འགྱུར་ལྡོག་འབྱུང་བཞིན་ཡོད་ལ།ཞབས་ཞུའི་ལས་རིགས་དང་ཕྱི་རུ་ཞོར་ལས་སུ་འགྲོ་བ་དེ་དག་རིམ་བཞིན་འབྲོག་པའི་ཡོང་སྒོ་འཕར་སྣོན་གྱི་ཐབས་ལམ་གལ་ཆེན་ཞིག་ཏུ་གྱུར་ཡོད།